യാത്രാദുരിതത്തിന് പരിഹാരമായി ഗ്രാന്മ വരുന്നു തൃക്കരിപ്പൂര്: വലിയപറമ്ബ് പഞ്ചായത്തിലെ തെക്കന് മേഖലയില് മാടക്കാല്തൃക്കരിപ്പൂര് കടപ്പുറംവടക്കേ വളപ്പ് പ്രദേശത്തെ യാത്രാദുരിതം പരിഹരിക്കുന്നതിനായി എം. രാജഗോപാലന് എംഎല്എയുടെ ആസ്തി വികസനഫണ്ട് ഉപയോഗിച്ച് നിര്മിച്ച യാത്രാ ബോട്ട് ഗ്രാന്മ ഗോവയില്നിന്നും റോഡ് മാര്ഗം ജില്ലയിലെത്തും. 10 പേര്ക്ക് ഇരുന്ന് യാത്രചെയ്യാന് കഴിയുന്നതും ഔട്ബോര്ഡ് എന്ജിന് ഘടിപ്പിച്ചിട്ടുള്ളതും സ്റ്റിയറിംഗ് നിയന്ത്രണ സംവിധാനവുമുള്ളതാണ് ബോട്ട്. ഗോവയില്നിന്നും ട്രയിലറില് റോഡ് മാര്ഗമാണ് ബോട്ട് കൊണ്ടുവരുന്നത്. ബോട്ട് മാടക്കാലില് എത്തിച്ചശേഷം മാരിടൈം ബോര്ഡിന്റെ ചീഫ് സര്വേയര്, പോര്ട്ട് ഓഫീസര്, പോര്ട്ട് ഡയറക്ടറേറ്റിലെ ഉദ്യോഗസ്ഥര് തുടങ്ങിയവര് ട്രയല് റണ് നടത്തി ഫിറ്റ്നസ് ഉറപ്പുവരുത്തിയതിനുശേഷം വലിയപറമ്ബ് പഞ്ചായത്തിനു കൈമാറുമെന്ന് എംഎല്എ അറിയിച്ചു. സംസ്ഥാനത്ത് ആദ്യമായി എംഎല്എ ഫണ്ട് ഉപയോഗിച്ച് നിര്മിക്കുന്ന യാത്രാബോട്ട് എന്ന പ്രത്യേകതയും ഇതിനുണ്ട്. എംഎല്എ ഫണ്ട് വിനിയോഗത്തിനുള്ള മാനദണ്ഡങ്ങള്ക്ക് പുറത്തായതിനാല് സര്ക്കാറിന്റെ പ്രത്യേകാനുമതിയോടെയാണ് പദ്ധതി യാഥാര്ഥ്യമായത്. മാടക്കാല് തൂക്കുപാലം തകര്ന്ന് യാത്രസൗകര്യം പ്രതിസന്ധിയിലായ പ്രദേശത്ത് പഞ്ചായത്ത് നടത്തികൊണ്ടിരുന്ന കടവ് വിവിധ കാരണങ്ങളാല് നിര്ത്തിയതിനെത്തുടര്ന്നുണ്ടായ പ്രതിഷേധത്തിനു പരിഹാരം കാണാന് എം. രാജഗോപാലന് എംഎല്എയുടെയും അന്നത്തെ ജില്ലാ കളക്ടര് കെ. ജീവന്ബാബുവിന്റെയും നേതൃത്വത്തില് ജനപ്രതിനിധികളും രാഷ്ട്രീയ പാര്ട്ടി പ്രതിനിധികളും പ്രദേശവാസികളും ഉള്പ്പെടെ 2018 ജൂലൈ ഏഴിനായിരുന്നു വലിയപറമ്ബ ഗ്രാമപഞ്ചായത്ത് ഹാളില് ഒരു പ്രത്യേക യോഗം ചേര്ന്നത്. യോഗത്തില് പ്രശ്ന പരിഹാരത്തിനായി കേരള ഇന്ലാന്ഡ് വെസല് റൂള്സ് മാനദണ്ഡ പ്രകാരമുള്ള ഒരു ഫൈബര് യാത്രാബോട്ട് വാങ്ങുന്നതിന് 10 ലക്ഷം രൂപ എംഎല്എ ഫണ്ടില്നിന്നും അനുവദിക്കാമെന്ന് എം. രാജഗോപാലന് എംഎല്എ അറിയിച്ചു. ജില്ലാ ഭരണകൂടം ബോട്ട് നിര്മിക്കുന്നതിന് സര്ക്കാര് ഏജന്സിയായ സില്ക്ക് സ്റ്റീല് ഇന്ഡസ്ട്രീസ് ലിമിറ്റഡ് കേരള നെ സമീപിച്ചു. എന്നാല് സില്ക്കിന്റെ കൈവശമുള്ള ബോട്ടിന് ഒരു മണിക്കൂര് പ്രവര്ത്തിപ്പിക്കാന് എട്ടു ലിറ്റര് ഡീസല് ആവശ്യമാണെന്നത് അറിയിച്ചതിനെത്തുടര്ന്ന് ഇത് പഞ്ചായത്തിനും നാട്ടുകാര്ക്കും സാമ്ബത്തിക പ്രതിസന്ധി ഉണ്ടാക്കുമെന്ന തിരിച്ചറിവില് ജില്ലാ ഭരണകൂടം കുസാറ്റിലെ ഡിപ്പാര്ട്ട്മെന്റ് ഓഫ് ഷിപ് ടെക്നോളജിനേവല് ആര്ക്കിടെക്റ്റ് ഡോ. സി.ബി. സുധീറിനെ സമീപിക്കുകയും അദ്ദേഹത്തിന്റെ നിര്ദേശാനുസരണം അസി. പ്രഫ. ഗൗതമിന്റെ നേതൃത്വത്തില് കടവ് സന്ദര്ശിക്കുകയും കടവിലെ പ്രത്യേകതയും പ്രാദേശിക ആവശ്യവും മനസിലാക്കി ബോട്ടിന്റെ ഡിസൈനും ഡിപിആറും തയാറാക്കി ജില്ലാ കളക്ടര്ക്ക് നല്കി. ഈ ഡിപിആര് അനുസരിച്ചുള്ള ബോട്ട് നിര്മിക്കുന്നതിന് 15.5 ലക്ഷം രൂപ ആവശ്യമുള്ളതിനാല് പത്ത് ലക്ഷത്തിനു പകരം 15.5 ലക്ഷം രൂപ എംഎല്എയുടെ ആസ്തി വികസന ഫണ്ടില്നിന്നും അനുവദിക്കണമെന്ന് നിര്ദേശം ജില്ലാ കളക്ടര്ക്ക് നല്കുകയും ഇന്ലാന്ഡ് നാവിഗേഷന് ഡിപ്പാര്ട്ട്മെന്റിനെ ചുമതലപ്പെടുത്തി ഭരണാനുമതി നല്കുകയും ചെയ്തു. എന്നാല് ഇന്ലാന്ഡ് നാവിഗേഷന് ഡിപ്പാര്ട്ട്മെന്റ് തങ്ങള്ക്ക് ഈ പ്രവര്ത്തി നടപ്പാക്കാനുള്ള സാങ്കേതികപരിജ്ഞാനമില്ല എന്ന് കാണിച്ച് ജില്ലാ കളക്ടര്ക്ക് കത്ത് നല്കി. തുടര്ന്ന് ഈ പ്രവൃത്തി തുറമുഖ വകുപ്പിനെ ഏല്പ്പിക്കുകയും ടെന്ഡര് നടപടികള് നടത്തുകയും ഗോവ ആസ്ഥാനമായിട്ടുള്ള വിജയ് മറൈന് ഷിപ്പിയാഡ് എന്ന കമ്ബനി ഈ പ്രവൃത്തി ഏറ്റെടുത്ത് പൂര്ത്തീകരിക്കുകയുമായിരുന്നു.